(2) Pallas - Alemannische Wikipedia

# (2) Pallas

### Us der alemannische Wikipedia, der freie Dialäkt-Enzyklopedy

(2) Pallas
Eigeschafte vum Orbit
Orbittyp | Hauptgürtelasteroid
Grossi Halbax | 2,773 AE
Perihel; Aphel | 2,135; 3,412 AE
Exzentrizität | 0,230
Neigig vu dr Bahnebeni | 34,851 °
Siderischi Umlaufzitt | 4 a 226 d 2 h
Middleri Bahngschwindigkeit | 17,886 km/s
Physikalischi Eigeschafte
Durmesser | 574×526×501 km
Masse | 2,41×1020 kg
Middleri Dichti | 3,28 g/cm3
Rotationsperiode | 7 h 49 min
Albedo | 0,159
absoluti Helligkeit | 4,13
Spektralklasse | B-Typ
Gschichte
Entdecker | H. Olbers
Datum vu dr Entdeckig | 28. März 1802
Älderi Bezeichnig | -

| Dialäkt: Markgräflerisch (Ebringe)

D' (2) Pallas isch mit eme middlere Durmesser vu 523 km dr zweitgrösst Asteroid im Asteroide-Hauptgürtel. Si isch am 28. März 1802 vum Heinrich Wilhelm Olbers entdeckt worre. Sofern isch d'Gstalt vu dr Pallas im e anächerend hydrostatische Glichgwicht befindet, isch es vu dr Internationale Astronomische Union plant, d'Pallas as Zwergplanet z'klassifiziere.

## [ändere] Entdeckig

D'Pallas isch am 28. März 1802 vum Heinrich Wilhelm Olbers als zweite Asteroid entdeckt worre, un uf die grichisch Götti Pallas Athene daift worre. D'Entdeckig isch zuefällig erfolgt, wie dr Olbers dr e Johr vocher entdeckt Asteroid (1) Ceres het ufsueche welle. Nooch dr Entdeckig vu dr Ceres het dr Olber, wie die andere Astronome zue sinere Zitt, nit demit grechnet, noch e wittere Planet zwischenem Mars un em Jupiter z'finde, wil mer glaubt het, dr vu dr Titius-Bode-Reihe vochergsaite Planet in sällem Beriich vum Sunnesystem mit dr Ceres gfunde z'ha. Dr Olbers het doher d'Hypothese verträtte, dass es sich bi dr Ceres un dr Pallas um Bruchstücker vume grössere, ussenanderbrochene Planet handele dät.

Dr Wilhelm Herschel, wo anno 1781 dr Uranus entdeckt gha het, het versuecht, dr Durmesser vu dr Ceres un dr Pallas zue bestimme, was ihm aber nit glunge isch: Die beide Objekte sin in sinem Teleskop praktisch sternförmig (also ohne messbari Usdähnig, anderst wie die klassische Planete) erschine. Dr Herschel het dorum scho 1802 vorgschlage, d'Ceres un d'Pallas as „Asteroide“ (grichisch fer „sternartig“), z'bezeichne un demit vu dr grosse Planete abzgrenze. Si Asicht isch zue sällere Zitt aber numme vu wänige Astronome deilt worre. Erst wie um 1850 d'Zahl vu dr zwischenem Mars un em Jupiter gfundene Himmelskörper rasch angstiige isch, sin si under dr Bezeichnige „Asteroide“, „Planetoide“, „Chleini Planeten“ oder „Chleiplanete“ zämmegfasst worre.

S'anno 1803 entdeckt chemisch Element Palladium isch uf dr Asteroid Pallas daift worre.

## [ändere] Umlaufbahn

D'Pallas beweggt sich ime middlere Abstand vu 2,77 AE in 4,62 Johre um d'Sunne. D'Bahnexzentrizität isch mit 0,230 relativ gross: Dr Abstand vu dr Sunne variiert doher erheblich zwische 2,14 AE im Perihel un 3,41 AE im Aphel. D'Umlaufbahn isch mit 34,9° au starch gege d'Ekliptik gneigt, wodur es hüffig vorchummt, dass sich d'Pallas fernab vu dr Ekliptik am Himmel ufhaldet.

Während dr Opposition erreicht si e schinbari Helligkeit vu bis zue 7,0 mag. Si isch demit nooch dr (4) Vesta un dr (1) Ceres dr dritthellst Asteroid am Nachthimmel.

## [ändere] Eigeschafte

D'Rotationsperiode vu dr Pallas betrait 7 Stunde un 49 Minute. Ihri Oberflächi het e middleri Albedo vu 0,159. D'Masse isch zue 1,21×10-10 Sunnemasse (2,41×1020 kg) bestimmt worre. Us dr Beobachtig vu Sternbedeckige het d'Grössi vu dr Pallas abgleitet werre chänne. D'Form vu dr Pallas entspricht demnooch ime triaxiale Ellipsoid mit Axelängene vu 574±10 km, 526±3 km un 501±2 km. In gueter Yberinstimmig demit isch us Beobachtige vum Infrared Astronomical Satellite e middlere Durmesser vu 523±20 km abgleitet worre.

Pallas isch demit, nooch dr Ceres, dr zweitgrösst Asteroid vum Hauptgürtel. Si wird an Masse aber sowohl vu dr Ceres, als au vu dr Vesta ybertroffe.

## [ändere] Sichtbarkeit

In dr folgende Tabelle isch d'Sichtbarkeit vu dr Pallas bis anno 2021 agäbe. Die schibar Helligkeit un d'Entfernig zue dr Erde beziege sich debi uf dr Zittpunkt vu dr Opposition, wenn dr Asteroid dr Erde am nächste isch un demit au am hellste erschint.

Stationär, no ruckläufig | Opposition | Entfernig | Helligkeit | Stationär, no rächtläufig | Konjunktion zue dr Sunne
--- | --- | --- | --- | --- | ---
2. Mai 2006 | 1. Juli 2006 | 2,523 AE | 9,5 mag | 24. August 2006 | 1. Februar 2007
6. Juli 2007 | 3. September 2007 | 2,253 AE | 8,8 mag | 22. Oktober 2007 | 29. März 2008
28. Oktober 2008 | 4. Dezember 2008 | 1,567 AE | 8,0 mag | 21. Jänner 2009 | 12. September 2009
24. März 2010 | 3. Mai 2010 | 1,940 AE | 8,6 mag | 2. Juli 2010 | 22. Dezember 2010
25. Mai 2011 | 29. Juli 2011 | 2,547 AE | 9,5 mag | 16. September 2011 | 22. Februar 2012
9. August 2012 | 24. September 2012 | 1,964 AE | 8,3 mag | 17. November 2012 | 9. Mai 2013
5. Jänner 2014 | 20. Februar 2014 | 1,236 AE | 7,0 mag | 23. März 2014 | 25. Oktober 2014
19. April 2015 | 11. Juni 2015 | 2,387 AE | 9,4 mag | 7. August 2015 | 19. Jänner 2016
18. Juni 2016 | 20. August 2016 | 2,403 AE | 9,2 mag | 7. Oktober 2016 | 14. März 2017
24. September 2017 | 27. Oktober 2017 | 1,705 AE | 8,2 mag | 23. Dezember 2017 | 5. August 2018
4. März 2019 | 8. April 2019 | 1,571 AE | 7,8 mag | 1. Juni 2019 | 2. Dezember 2019
10. Mai 2020 | 12. Juli 2020 | 2,556 AE | 9,6 mag | 1. September 2020 | 9. Februar 2021

## [ändere] Lueg au

- Liste vu dr Asteroide

Quelle: dr englisch un dr dytsch Wikipedia-Bitrag zue dem Lemma

Kategorie: Artikel uf Markgräflerisch | Asteroid

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Asturianu
- Беларуская (тарашкевіца)
- Български
- Català
- Česky
- Deutsch
- Ελληνικά
- English
- Esperanto
- Español
- Eesti
- Suomi
- Français
- עברית
- Hrvatski
- Magyar
- Italiano
- 日本語
- 한국어
- Latina
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Simple English
- Slovenčina
- Slovenščina
- Svenska
- Українська
- 中文